Kosmetikkleverandørenes forening

Kosmetikkleverandørenes forening, forkortet KLF, på engelsk The Norwegian Cosmetics Association, er en bransjeforening for produsenter og importører av kosmetikk for norsk forbruk. KLF ble startet i 1945, og har i dag 32 medlemmer (2026) som står for ca. ¾ av bransjeomsetningen. Medlemskap i KLF innebærer også medlemskap i Bransjerådet for kosmetikk og hygiene. KLF jobber for optimale rammebetingelser for medlemmene og representerer blant annet disse i den europeiske bransjeforeningen, Cosmetics Europe.

KLF arrangerer den årlige Norwegian Cosmetic Award (NCA) – Norges største beauty award. En fagjury kårer de beste lanseringene innenfor 20 kategorier og samler hele bransjen. KLF arrangerer en årlig fagdag – KLF Fagforum - for bransjen og handelen. KLF driver Look good feel better (LGFB) i Norge – kosmetikkbransjens veldedige prosjekt. LGFB tilbyr kvinner under kreftbehandling på syv av landets sykehus kurs og veiledning i deres spesielle behov for hudpleie og makeup. LGFB er et internasjonalt prosjekt som nå finnes i 27 land rundt om i verden.

 Eksterne lenker 


Kategori:Norske organisasjoner
Kategori:Kosmetikk
Kategori:Etableringer i 1945